open-index/open-wikipedia-markdown huggingface dataset:
Adopzionismo

[thumb|upright=1.36|[Francesco Albaniren 'Kristoren bataioa', noiz adopzionismoaren esanetan Jainkoarekin bat egin zuenean]]
**Adopzionismoa** edo **adopzianismoa** kristau doktrina bat da, zeinaren arabera Jesus gizaki bat zen, bere adopzioagatik -bataioan, piztueran edo igokundean- jainkozko kategoriara goratua.

## Historia 
Teodoro Bizantziokoa adopzionista ospetsuenetako bat izan zen. Honek 190. urtean doktrina horren predika Erromara eraman zuena

Denbora aurrera joan ahala, kristautasunak Erromatar Inperioaren goiko klasetan zabaldu zen heinean, inkarnazioa nagusitu zen doktrina gisa, zeinaren arabera Jesus betidanik Jainko Semea izan baitzen. Adopzionismoa gero eta baztertuagoa izan zen, nahiz eta teologikoki inkarnazioak zailtasun batzuk planteatzen dituen, adopzionismoak eskaintzen ez dituenak (handiena: hainbat pertsona jainkotiar daudela onartzea eta, aldi berean, monoteismoa lantzea). Eztabaida kristologikoak deiturikoetan zehar, Paulo Samosatakoak eta bere ikasle Arriok adopzionismoa berpiztuko zuten (bertsio finago batean). Fotino Sirmiungoa apezpikua ere adopzionista izan zen, Sirmiungo sinodoak 351. urtean kargutik kendu zuena.

Arrianismoa Eliza gazteak bere lehen urteetan aurre egin beharko liokeen heresiarik zabalduena bihurtu zen. Azkenik, Nizeako (325) eta Konstantinoplako (381) Kontzilioen ondoren, adopzionismoa bertan behera utzi zen. Hala ere, doktrina irautea lortu zuen eta VIII. mendearen amaieran Hispanian zehar nahiko hedaturik zegoen, baita Nafarroan ere.

Nizeako bigarren kontzilio ekumenikoan berriro adopzionismo kondenatu zuten (787an). 794 eta 799 urteetan, Adriano I.a eta Leon III.a aita santuek adopzionismoa heresia gisa gaitzetsi zuten Frankfurt eta Erromako sinodoetan, hurrenez hurren.

## Erreferentziak 
## Kanpo estekak
Happy Death Day

***Happy Death Day*** (euskaraz *Heriotz Egun Zoriontsua*), 2017ko Christopher Landon estatubatuarrak zuzendutako umore beltzeko slasher film bat da. Jessica Rothe eta Israel Broussard aktoreek antzeztu zuten.

*Happy Death Day 2U* (2019) jarraipena du.

## Argumentua 
2017, AEB, Louisiana, Theresa Gelbman (Jessica Rothe) ikasle gazteak denbora begiztaren bidez bere hilketa eguneko eguneroko xehetasunak eta amaiera beldurgarria berroroitzen ari da, bere hiltzailea zein den jakin asmoz. 

## Aktoreak 
* Jessica Rothe: Theresa "Tree" Gelbman
* Israel Broussard: Carter Davis
* Ruby Modine: Lori Spengler
* Charles Aitken: Gregory Butler
* Laura Clifton: Stephanie Butler
* Jason Bayle: David Gelbman
* Rob Mello: John Tombs
* Rachel Matthews: Danielle Bouseman
* Phi Vu: Ryan Phan
* Tenea Intriago: Ikaslea
* Blaine Kern III: Nick Sims
* Cariella Smith: Becky Shepard
* Jimmy Gonzales: Ospitaleko polizia ofiziala
* Donna Duplantier: Deena erizaina
* Dane Rhodes: Santora ofiziala
* Caleb Spillyards: Tim Bauer
* Missy Yager: Gelbman andrea
* Tran Tran: Emily

## Kanpo estekak 
* IMDBko fitxa irakurgai
Campbell Stewart

**Campbell Stewart** (Palmerston North, Zeelanda Berria, 1998ko maiatzaren 12a) pista eta errepideko txirrindularitzan lehiatzen den Zelanda Berriko atleta da.

## Nazioarteko domina taula 
## Palmaresa 
**2020**
* Zeelanda Berriko Ziklo Klasikoaren etapa bat

**2021**
* Zelanda Berriko Ziklo Klasikoko etapa bat
* Paris-Arras Itzuliko bi etapa

**2023**
* CRO Raceko etapa bat

## Erreferentziak 
## Kanpo estekak 
* Fitxategia *sitiodeciclismo.net* -en .
*
Haurtxo txikia

**"Haurtxo txikia"** euskal lo-kanta herrikoia eta ezaguna da. Abeslari desberdinek abestiaren bertsio ugari sortu dute. Testuaren zein doinuaren egilea ezezaguna da.

## Hitzak 
Bertsio desberdinak daude. Hona hemen luzeenetariko bat:

Haurtxo txikia negarrez dago 
Ama, emaiozu titia     
Aita gaiztoa tabernan dago 
Pikaro jokalaria 
Aita jokuan, ama lanian 
Hauxe bai negargarria!
Eskerrak zuri, lore polita 
Alaitzen dezu etxia 
La ra la…

Ardoa edan, txanponak galdu 
Horlaxe dabil aitatxo 
Jainko maitia, gutaz erruki 
Erruki zazu amatxo 
Inoiz aitatxo txintxotzen bada 
Oi zeinen esker haundia!
Orduantxe nik bai ekarriko 
Zapata berri txuriak 
La ra la…

Begiak xabalik ametsetan 
Ari naiz oso polliki 
Aitak eltzian zure papattak 
Txitxi ordez sartu dizkit 
Joku gaizto, txar, zikin, ziztrina 
Nondikan haugu sortua?
Nere maitetxo kuttun pollita 
Hik dek alperrik galdua 
La ra la… 

Ama gaxoa lanez ta lanez 
Osoro zaigu hondatu 
Halere aitatxok errukirik 
Bat ere ez dio hartu 
Negar ta negar beti nahigabez 
Inontxo ere pozik ez 
Ama zerura joan zanetik 
Inortxok maitasunik ez 
La, la, la…

## Erreferentziak 
## Bibliografia 
* Jesus Maria Arozamena-Tomas Garbizu: *Viejas canciones donostiarra. Donostiko kantu zarrak*. Donostiako Aurrezki Kutxa, Donostia, 1971, 110-112 or.

## Kanpo estekak 
* [Estrella Morente(https://eu.wikipedia.org/wiki/Estrella_Morente)ren bertsioa Kepa Junkerarekin.]
* [Mikel Laboa(https://eu.wikipedia.org/wiki/Mikel_Laboa)ren bertsioa.]
Chona Madera

**Asunción Madera** (Kanaria Handiko Las Palmas, 1901- ibídem, 1980), **Chona Madera** izenez ezagunagoa, kazetaria, idazlea eta poeta izan zen. 

## Biografia 
Kanaria Handiko Las Palmasen jaio zen 1901ean. Kazetari lanean hasi zen, baina 1940ko hamarkada arte ez zen poesia sortzen eta lanak argitaratzen hasi.  Erabiltzen hasi zen izengoitiagatik, «Chona Madera», ezagun bihurtu zen. 1944an argitaratu zuen lehen poema-liburua, *El volcado silencio*, Madrilen hiru urte geroago berritu zena. 

Bere ibilbidean zehar, artxipelagoko egunkariekin —*El eco de Canarias, La Tarde* edo *El Día*— eta literatura-aldizkariekin —*Mujeres en la isla, Mensaje* edo *Gánigo—* kolaboratu zuen. 1960ko hamarkadaren amaieran, Malagara joan zen bizitzera, 1979ra arte.  Kanaria Handiko Las Palmasen hil zen 1980an.

## Sariak 
* 1967an «Tomás Morales» poesia-saria jaso zuen, *Los contados instantes* lanagatik.  

## Lanak 
## Erreferentziak 
## Bibliografia 
* Hernández Quintana, Blanca (2008). Diccionario de escritoras canarias del siglo XX. Ediciones Idea. 
* Jiménez Faro, Luzmaría (1998). Poetisas españolas: De 1939 a 1975. Ediciones Torremozas. 
* Millares Torres, Agustín (1982). Biografías de canarios célebres II. Editora Regional Canaria. 
* Pérez, Janet; Ihrie, Maureen (2002). The Feminist Encyclopedia of Spanish Literature: A-M. Greenwood Press. 

## Kanpo estekak 
* Chona Maderaren biografia
Tel Lakix

**Tel Lakix** (hebreeraz, תל לכיש) aztarnategi arkeologiko bat da, **Lakix** udalerritik hurbil, Judeako mendietako behealdeko lurretan, Jerusalemdik 40 km hego-ekialdera. Antzinako hiriaren tumuluko indusketak 1930ko hamarkadan hasi ziren, nahiz eta indusketa sistematikoenak eta zehatzenak 1973 eta 1987 bitartean egin ziren. Bibliako Itun Zaharrean hainbat aipamen ditu Lakix zaharrak, beste hiri batzuekin aipatua da Jerusalemen eta Judearen barrualdearen defentsarako sare baten parte.

## Aurkikuntzak 
Tell Lakixko aurkikuntza garrantzitsuenen artean daude:

* Kananear jauregi baten aztarnak, eta haien gainean israeliten beste jauregi bat eraiki zelarik, horren zatiak ere bai.
* Bi tenplu kananear: hobiaren tenplua, gurtzarako ontz hondakin asko dituen gune aberats bat izan zitekeena, eta akropolisko tenplua, elementu arkitektoniko egiptoarrak dituena.
* Senakeriben Asiriako armadaren ehunka gezi eta arma; hiriaren kontrako K.a. 701. urteko erasoaren lekuko-
* Ostraka-gutunak, k.a. 586 urteko beste eraso babiloniar bat dokumentatzen dutenak.
[thumb|Lakixko [Ostrakoi|ostraka-gutunetako baten zatia.|ezkerrera]]
Lekuko indusketa modernoek erakutsi dutenez, asiriarrek harrizko eta lurrezko arrapala bat eraiki zuten Lakix hiriko harresiaren mailaraino. Horri esker, soldaduak arrapalatik igo eta hirian sartu ziren. Indusketek 1.500 garezur inguru erakutsi zituzten kobazulo batean, handik hurbil, eta ehunka gezi-punta atera zizkioten arrapalari eta hiriko harresiaren goialdeari. Horrek adierazten du bataila basatia izan zela.
1935ean, "Lakixko gutun" famatuak aurkitu ziren, zeramikazko ostraka forman, alfabetoan paleo-hebrearream idatziak. ''Hosha'aya* izeneko soldadu batek idatzi eta *Yaush'' izeneko Lakixko komandante bati bidalitako testuak dira. Gutunek Nabukodonosor ii.a Babiloniako erregeak hiria suntsitzearekin zerikusia zuten gertaera historiko asko argitu zituzten (k.a. 586 urtean), Jerusalemgo lehen tenplua suntsitu aurretiko gertaerak.

Gaur egun, Londresko Britainiar Museoa eta Jerusalemgo Israel Museoa ikus daitezke ostraka horiek.

## Erreferentziak 
## Kanpo estekak
Morgan Spurlock

**Morgan Valentine Spurlock** (Parkersburg, Mendebaldeko Virginia, 1970eko azaroaren 7a – 2024ko maiatzaren 23a) estatubatuar dokumental egile, umorista, telebista ekoizle eta gidoigilea izan zen.

*Super Size Me* (2004), *Where in the World Is Osama bin Laden?* (2008), *POM Wonderful Presents: The Greatest Movie Ever Sold* (2011), ''Comic-Con Episode IV: A Fan's Hope* (2011), *One Direction: This Is Us* (2013) eta *Super Size Me 2'' (2017) film dokumentalak egin zituen.

## Kanpo estekak 
* Webgune ofiziala
María del Carmen Reina Jiménez

**María del Carmen Reina Jiménez**, "**Chicha Reina**" izenez ezaguna (Kanaria Handiko Las Palmas, 1942ko abenduaren 8a), saiakeragilea, idazlea, ekintzailea eta politikaria  da.

## Ibilbidea 
Chicha Reinak Haur eta Lehen Hezkuntzako irakasle gisa egin zuen lan profesionala eta 1991tik 1999ra Santa Brigidako Udaleko (Kanaria Handia) zinegotzi ere aritu zen, jarduera biak bateratuz. Ikertzaile gisa, emakumearekin eta kulturarekin zerikusia duten gaiak Kanarietako artxipelagoan zabaltzeko egindako lanak nabarmentzen dira. 2010ean, *Mujeres y Cultura* ikerketa-lan bat argitaratu zuen, non musikaren eta dantzaren, eskulturaren eta zeramikaren, pinturaren, literaturaren eta diseinuaren arloetan egindako lanagatik nabarmendu diren 98 emakume kanariarren biografiak bildu zituen

2018ko martxoan, *Mujeres en la isla* aurkeztu zuen Kanaria Handiko Las Palmasko Kolon Etxean, Mujeres en la isla aldizkariaren bilketa eta ikerketa lana 1953ko azarotik 1964ko abendura bitartekoa. Besteak beste, Pino Ojeda, Chona Madera, Josefina de la Torre eta Natalia Sosa Ayala poeta kanariarrek eta Carmen Conde idazleak hartu zuten parte aldizkarian. Chicha Reinak lan hori aurkeztu zuen Lanzarote uhartean, 2018ko uztailean, eta Gáldanen (Kanaria Handia), 2020ko urtarrilean, 'El Ultílogo' literatura-solasaldian.

2020ko martxoan, Kanaria Handiko Las Palmas Colón Etxean, *100 emakume kanariar idazleren* Antologia liburua aurkeztu zuen, Kanariar Uharteetako 112 literaturgileren biografiak eta haien lanen laginak biltzen dituena.

## Aintzatespenak 
* 2015. urtean, Teldeko Elkarte Sozialistak (Kanaria Handia) Berdintasun Saria eman zion “berdintasunaren alde egindako lanagatik”

* 2016. urtean, Santa Brigidako Udalak Irakasle Parekide Saria eman zion “eskoletan praktika sexistak eta diskriminatzaileak kentzearen alde egindako lanagatik, ikastetxeetan eta gizarteetan berdintasuna lortzeko curriculumean egindako ahaleginagatik”.

* 2021eko maiatzean, Kanaria Handiko gazte sozialistek areto bat inauguratu zuten, berdintasunaren aldeko lana aitortzeko: Chicha Reina espazio feminista.

## Lanak 
* 2010 – *Mujer y cultura en Canarias*, Gobierno de Canarias. .
* 2018 – *Mujeres en la isla* (1953-1964). Mercurio argitaletxea. .
* 2020 – *Antología de 100 escritoras canarias*. Mercurio argitaletxea. .
* 2021 - *La genética y yo,* Beginbook argitaletxea, ISBN: 978-84-18588-62-4
* 2021 - *Natalia Sosa Ayala y mujeres en la isla*. Mercurio argitaletxea. ISBN: 978-84-18588-52-5

## Erreferentziak 
## Kanpo estekak 
* Emakumea eta kultura Kanarietan. Kanarietako Berdintasunerako Institutuak argitaratua. Kanarietako Gobernua. 2010.
* María del Carmen Reina Jiménezi elkarrizketa
Hitleriar Gazteriaren Labana

[thumb|300px|[Hitleriar Gazteriaren labanaren erreplika eta bere zorroa.]] 
**Hitleriar Gazteriaren Labana**, alemanez *Hitler-Jugend-Fahrtenmesser*, nazionalsozialismoaren garaian (1922-1945), Alderdi Naziaren gazte erakundea zen Hitleriar Gazteriaren gizonezko kideek erabilitako labana mota bat da, Schutzstaffel (SS) eta Sturmabteilung (SA) erakundeko kideek erabilitakoen antzekoa. Erakunde horretako kideen jazkera osatzen zuen, eta batzutan zenbait proba gainditzeagatik sari gisa ere eskeintzen zen.
Etika normatibo

**Etika normatiboak** pertsonek zuzentzat edo okertzat hartu beharko luketena deskribatu nahi du; etika deskribatzaileak, berriz, jende gehienaren ustez zuzena edo okerra dena nabarmentzen du.

Bestalde, giza-ekintzen etika normatiboak metaetikaren desberdintasuna egoki edo desegoki gisa egiten duen sailkapenak adierazpen moralen izaera aztertzen du, baita etika aplikatuaren desberdintasuna ere. Etika horrek arauak testuinguru praktikoetan azaltzen ditu, eta, beraz, giza portaeraren berariazko eremuez arduratzen da, eta egoera horien aurrean erantzun egokiak eztabaidatzeaz.

Etikaren alderdiari dagokio, eta arau sozialen prestakuntzarekin eta prestakuntzarekin bakarrik du zerikusia, baina ez haren jarraipenarekin edo betetzearekin, etikaren alderdi faktikoa izango bailitzateke.

## Erreferentziak 
## Ikus, gainera 
* Bioetika

## Kanpo estekak
Alexandros Mavrokordatos

**Alexandros Mavrokordatos** (; Konstantinopla, 1791ko otsailaren 11 &ndash; Egina, 1865eko abuztuaren 18a) greziar diplomazialari eta politikaria izan zen.

Familia fanariota bateko kidea zen, Konstantinoplako elite greziarrekoa. 1818an Austriar Inperioan erbesteratu zen eta Paduako Unibertsitatean ikasi zuen. Filiki Eteria elkarte sekretuko kide izan zen, eta 1821ean Moreara joan zen, Greziako Independentzia Gerra hasi zenean.

Hobekien prestatutako politikari greziarretako bat zen, eta aktiboki parte hartu zuen gobernu greziarra ezartzeko batzarretan. Epidauroren Lehen Batzarrean, 1822ko urtarrilean, Exekutiboko lehendakari hautatu zuten, eta Greziako lehen Konstituzioa idatzi zuen. Gerran arrakastaz eutsi zion Missolonghiko lehen setioari. 1823ko Argoseko Batzarrean ez zuten berriro hautatu, baina Exekutiboko idazkari nagusi kargua lortu zuen. Ingelesen jarraitzailea izan zen eta Demetrios Ypsilantis eta Theodoros Kolokotronis Errusiazaleen Alderdiaren aurka agertu zen.

Oto I. Greziakoaren erregealdian lau aldiz izan zen lehen ministro (1833-34, 1841, 1844, 1854-55). Londres, Berlin, Munich eta Konstantinoplan enbaxadore ere izan zen.
Ellia Green

**Ellia Tiriseyani Green** (Suva, Australia, 1993ko otsailaren 20a) OAM sariduna, errugbilari australiarra da. Garai batean, Green Australiako zazpiko errugbi (7 taldekiderekin) taldeko kide izan zen, urrezko domina irabazi zuena Rioko 2016ko Udako Olinpiar Jokoetan. Ellia Greenek New Zeeland Warriors errugbi taldean jokatu zuen ere NRLWn txapelketarako.

## Lehen urteak 
Suvan (Fiji) jaio zen eta, Greenek bost urte zituela, Australiako Erdialdeko Kostara, Hego Gales Berrira, joan zen.   Sei urterekin hasi zuen Little Athletics kirol programan parte hartzen, esprintean nabarmenduz. Greenek 10 urte eman zituen atletismoan, Australia ordezkatu izan zuen 100 metro, 200 metro eta luzera-jauzian World Junior Championships txapelketetan, bere lehengusuek Green konbentzitu zuten arte zazpiko errugbia probatzeko.  Hasieran, klubeko mailan Warringah taldean jokatzen hasi zen eta 2013ko otsailean Australian debutatu egin zuen.

Green Sydneyko Lane Cove auzoan bizi da.   Green Australiako taldeko kide izan zen 2016ko Olinpiar Jokoetan, eta Zeelanda Berria garaitu zuen finalean, kiroleko lehen urrezko domina olinpikoa irabaziz.       

2020ko Olinpiar Jokoak hasi baino lehen, Greenek zailtasunak izan zituen belauneko lesio bat zela eta, ez baitzuen horrelakorik aurreikusi. John Manenti entrenatzaileak taldetik kanpo utzi zuen Green, honako hau esanez: “bere karrerako unerik gogorrena da”, eta hau erantsi zuen: “ezin du lehen bezain azkar korrika egin. Azken batean, hori da bere berezitasuna, eta ez da emaitza onak ateratzen ari.” Greenek, Instagramen, esan zuen: “Azken egunak nahiko luzeak eta gogorrak izan dira, Tokioko Joko Olinpikoetarako ez naizela hautatua izan esan zidatenetik”.

2021eko azaroaren 9an, Greenek zazpiko errugbitik erretiratu zela aitortu zuen.  

Green-ek bere ibilbidea zazpiko errugbiko Sevens Series lehiaketan amaitu zuen 149 agerraldirekin (26.a), 94 plakaketa, 141 entsegu (4.a), 739 puntu (6.a), 90 jokaldi garbi (10.a) eta 244 lasterketa (27.a).  

### Errugbi liga 
2020ko irailean, Greenek, Australia sevens-eko Evania Pelite taldekidearekin batera,  NRL Women's Premiership (NRLW) New Zealand Warriors taldearekin sinatu zuen. Green Brisbane Broncos-en sinatzeko prest zegoen, baina ez zuen lau asteko epea Queensland-en, COVID-19 koarentenan baldintzapean, igaro nahi izan.  

Bere debutean, Greenek alboko entsegu bat lortu zuen Broncosen aurka 8. minutuan. Ez zuen berriro punturik lortu, baina haren presentzia arriskutsua nabarigarri mantendu zuen partida osoan.   Greenek berriro entsegua egin zuen hirugarren partidan St. George Illawarra Dragons-en aurka, eta Evania Pelite taldekidearekin batera 10-22 irabaztea lortu zuten.  

## Erreferentziak 
## Kanpo estekak 
* Ellia Green Australiako Errugbian
* Gudarien profila
* Ellia Green 2018ko Commonwealth Jokoetan
Matthew Walls

**Matthew Walls** (Oldham, Erresuma Batua, 1998ko apirilaren 20a) pista eta errepideko txirrindularitzan lehiatzen den atleta britainiarra da.

2020ko Tokioko Olinpiar Jokoetan, parte hartu zuen bi domina lortuz, urrezkoa omnium proban eta zilarra (Ethan Hayterrekin batera) madison lasterketan[1].

2020ko Pista Txirrindularitzako Mundu Txapelketan, brontzezko domina eta hiru urrezko domina irabazi zituen Europako Pistako Txirrindularitza Txapelketan, 2018 eta 2020 urteetan.

## Nazioarteko domina taula 
## Gainerako lorpenak 
**2018**

* Fleche du Sudko 2 etapa
* Paris-Arrás Itzuliko etapa 1

**2019**

* Paris-Arrás Itzuliko etapa 1
* Italiako Giroko etapa 1

**2021**

* Norvegiako Tourreko etapa 1
* Piemonteko Giroa

## Erreferentziak 
## Kanpo estekak 
* Matthew Walls ProCyclingStats  
* Fitxategia *sitiodeciclismo.net* -en
Kate Hornsey

**Kate Hornsey** (Hobart, Australia,  1981eko urriaren 19a) munduko  txapelketa hiru aldiz irabazitako Autraliar txapeldun ohia da. Dual erako olinpiadak irabazi zituen eta zilarreko domina irabazi zuen olinpiadetan.

## Kluba eta arraunketa nazionala 
Hornseyk 12 urte zituela hasi zen arraunean New Norfolken, Tasmanian.  Bere arraunketa nagusiak New Norfolk klub-ean eta Mercile Rowing klub-ean izan ziren Melbournen.

Hornsey Australiako Arraun Txapelketan, Erregina Kopan parte hartu zuen. Tasmania VIIIs-ren ordezkari bezela zazpi aldiz hautatu zuten 2003 eta 2008 bitartean,  baita 2014ean. 2004 eta 2014 bitartean Estatuen arteko Estropadetan lehiatzen zuten Tasmania VIIIs-eko sei emakumeei irabazi zien.

## Nazioarteko arraun txapelketak  
### Munduko txapelketak 
Urte olinpiko baten ondoren, aldaketak gertatu ziren arraunketaren plantilan,  2004ko Atenasen ondoren, Hornseyk haien aukerak aprobetxatu zituen bertan sartzeko. 2005eko Munduko Arraun Txapelketarako (Gifu Japonia) hautatu zuten, bai W4n bai W8+-en. Bi tripulazioek urrea lortu zuten Hornseyrekin, eta Munduko Txapelketako lehen titulua eman zieten laurei. Hurrengo urtean, Eton Dorney-n (2006), zortziak eta laurak laztandu zituen Horsney-k. W8+-ek brontzea hartu zuen AEBeren atzetik. Alemaniak, berriz, W4-k irabazi zuen, eta Hornseyri eta Robyn Selby Smithi lortu zuten Munduko Txapelketaren bigarren titulua eskuratzea hurrengo urteetan.

Horsney Australiako emakumezko zortziko kategorian ibili zen 2007ko Munduko Txapelketan, eta laugarren postuan geratu zen. Ez zuen 2009an lehiatu, baina Karapiro lakuan, 2010eko Munduko Arraun Txapelketan, Australiako W4-an zilarrezko domina eskuratu zuen. Gertaera hori errepikatu egin zuen Bled 2011n, Pauline Frascarekin batera, munduko txapelketan bigarren aldiz zilarra irabazi baitzuen. 2011ko txapelketa horietan, brontzezko domina irabazi zuen W2-n, Sarah Tait-ekin parekatuta.

### Olinpiadak 
Hornseyk Australiako selekzio olinpikoan Pekineko 2008an izan zen, eta seigarren postuan geratu zen Australiako emakumezkoen zortzikoetan arraun egin zuenean. 2012ko martxoan Sarah Tait -ekin koxless bikotean hautatu zuten eta bikoteak zilarrezko domina lortu zuen Londresko 2012ko Olinpiar Jokoetan .

Hornseyk 2014ko urriaren 24ean arraun lehiaketatik erretiratuko zela iragarri zuen.

## Erreferentziak 
## Kanpo estekak
H. Robert Horvitz

**Howard Robert Horvitz** (Chicago, 1947ko maiatzaren 8a) estatubatuar biologoa da. 2002ko Medikuntzako Nobel Saria jaso zuen Caenorhabditis elegans zizare nematodoari buruz egindako ikerketengatik. Sydney Brenner eta John E. Sulstonekin partekatu zuen saria.

## Formakuntza 
Chicagon jaio zen familia judu batean eta Massachusetts Institute of Technologyn matematika ikasi zuen. Ondoren, biologia ikasi zuen Harvardeko Unibertsitatean.

## Biologo ikertzailea 
1974an Cambridgeko Biologia Molekularreko Laborategian hasi zen lanean eta Sulston eta Brennerrekin C. elegans-en genetika ikasi zuen. 1978tik biologia irakaslea da MITen. Nematodoaren genetikan egin zuen ikerketa apoptosian oinarritu zen eta heriotzaren geneak identifikatu zituen.

1988tik AEBetako Massachusetts-eko Howard Hughes Institutu ospetsuko ikertzailea da. Jaso dituen sarien artean, 2001ean Amerikako Genetika Elkartearen Domina eman zioten.

Robert Horvitzek, aurreko bien bidetik aurrera eginez, zelulen heriotza kontrolatzen duen programa genetikoari buruzko oinarrizko aurkikuntzak egin ditu. *C. elegans* -en zelulen heriotzarekin lotutako gene batzuk identifikatu zituen, eta gizakietan ere era horretako geneak badaudela ikusi zuen.

Zelulen heriotzaren programazioa ulertzea ezinbestekoa da hainbat gaixotasunen muina ezagutzeko. Hiesean, bihotzekoak jotakoan eta endekapen-gaixotasun batzuetan, heriotzaren prozesua azkartu egiten delako galtzen dira zelulak. Beste gaixotasun batzuetan, aldiz, kontrakoa gertatzen da; minbizian eta egoera autoimmuneetan, adibidez, hil beharko luketen zelulek bizirik jarraitzen dute. Ez da harritzekoa, beraz, Fisiologia eta Medikuntzako Nobel saria hiru ikertzaile horiei ematea, haiei zor baitzaie gaur egun egiten ari diren ikerketen oinarria.

## Lanak 
* Sulston, J.E.; Horvitz, H.R. (March 1977). "Post-embryonic cell lineages of the nematode, Caenorhabditis elegans". Developmental Biology. 56 (1): 110–156. doi:10.1016/0012-1606(77)90158-0. PMID 838129.
* Ellis, Hillary M.; Horvitz, H. Robert (28 March 1986). "Genetic control of programmed cell death in the nematode C. elegans". Cell. 44 (6): 817–829. doi:10.1016/0092-8674(86)90004-8. PMID 3955651. S2CID 44031839.
* Ellis, R E; Yuan, J; Horvitz, H R (November 1991). "Mechanisms and Functions of Cell Death". Annual Review of Cell Biology. 7 (1): 663–698. doi:10.1146/annurev.cb.07.110191.003311. PMID 1809356.
* Yuan, J; Shaham, S; Ledoux, S; Ellis, HM; Horvitz, HR (19 November 1993). "The C. elegans cell death gene ced-3 encodes a protein similar to mammalian interleukin-1 beta-converting enzyme". Cell. 75 (4): 641–52. doi:10.1016/0092-8674(93)90485-9. PMID 8242740.
* Hengartner, MO; Horvitz, HR (25 February 1994). "C. elegans cell survival gene ced-9 encodes a functional homolog of the mammalian proto-oncogene bcl-2". Cell. 76 (4): 665–76. doi:10.1016/0092-8674(94)90506-1. PMID 7907274. S2CID 29437409.

## Erreferentziak 
## Ikus, gainera 
* Sydney Brenner
* John E. Sulstonekin 

## Kanpo estekak 
*  H. Robert Horvitz - Curriculum Vitae 
*  H. Robert Horvitz - Autobiografia 
*  Horvitz laborategia  MITen 
*  Ikekerta-lerroaren deskribapena
Astaputz mailukatu

thumb|Astaputz mailukatua.

**Astaputz mailukatua** (*Calvatia utriformis*) *Agaricaceae* familiako onddo espezie bat da. Propietate sendagarri ezagunak ditu, batez ere desintoxikatzaileak eta hanturaren aurkakoak. Espezie honen izena genero hauetako beste batzuk bezala, maiz aldatzeak zaildu egiten du espezie bakoitzaren behin betiko kokapena. Gaur egun *Lycoperdon utriformis* izen onartua da, baina zale askok *Calvatia utriformis* izenez ezagutzen dute.

Sinonimoak: *Lycoperdon areolatum*, *Lycoperdon gemmatum*, *Lycoperdon papillatum*, *Lycoperdon bovista var. echinatum*, *Lycoperdon bovista var. vulgare*, *Lycoperdon echinus*, *Lycoperdon caelatum*, *Lycoperdon infundibulum*, *Lycoperdon quadricorne*, *Lycoperdon gemmatum var. papillatum*, *Bovista uteriformis*, *Bovista caelata*, *Lycoperdon caelatum var. ß areolatum*, *Bovista favosa*, *Lycoperdon fontanesii*, *Mycenastrum uteriformis*, *Calvatia bovista*, *Lycoperdon favosum*, *Lycoperdon uteriforme*, *Utraria caelata*, *Utraria caelata var. utriformis*, *Bovistaria caelata*, *Calvatia caelata*, *Calvatia fontanesii*, *Calvatia tatrensis var. gruberi*, *Handkea utriformis*, *Handkea utriformis var. gruberi*.

## Deskribapena 
**Karpoforoa:** 6 eta 12 cm arteko diametrokoa, globo itxurakoa edo udare-formakoa, zuri-grisaxka gaztetan. Oinarria antzua, kanpoko azala edo exoperidioa  geruza zuri ilupaduna da, piramide-formako apaindurak sortuz arrakalatzen dena, barruko geruza agerian utziz, endoperiodoa, arre kolorekoa, glebari eusten diona.

**Gleba:** Hasieran zuria, gogorra eta trinkoa, gero hori-berdexka eta biguna, azkenean arre-oliba kolorekoa, esporak heldu direlako. Endoperiodoaren hausturak ostiolo irregular handi bat sortzen du. Gleba desagertzen denean, perretxikoaren beheko aldea geratzen da zelaian, kolore marroiko katiluaren itxurakoa. Bere hondakinak urte batetik bestera aurkitu ohi dira.

**Etimologia:** *Calvatia* hitza “calvus” hitzetik dator, burusoila, hau da: garezur baten antza duen onddoa. *Utriformis* epitetoa berriz, utriforme-tik dator, larruazal formakoa esan nahi du

## Jangarritasuna 
Perretxikoa gaztea denean eta gleba zuria, gogorra eta trinkoa duenean, atseginez jan daiteke.

### Nahasketa arriskua 
*Lycoperdon* eta *Calvatia* zurixkekin. *Langermannia gigantea* perretxikoaren ale txikiekin nahas daiteke.

## Sasoia eta lekua 
Udaberrian eta udazkenean, belardietan, larreetan eta zelaietako txilarretan.

### Banaketa eremua 
Europa, Asia kontinentala, Japonia, Ipar Amerika, Hegoafrika, Aljeria, Maroko, Txile, Argentina, Bolivia, Kolonbia, Australia, Papua Ginea Berria, Zeelanda Berria, Thailandia, Malaysia.

## Erreferentziak 
## Kanpo estekak
Taina Bien-Aimé

**Taina Bien-Aimé** Emakumeen Salerosketaren aurkako Koalizioko zuzendari exekutiboa da eta  Equality Now-eko (Berdintasuna Orain) kide fundatzailea.  

## Bizitza goiztiarra 
Bien-Aimé Suitzan hazi zen eta Genevako Unibertsitatean lan egin zuen. Gero NYUko Zuzenbide Eskolara joan zen abokatu izateko, eta han zegoela Vanderbilt Domina jaso zuen. Zuzenbide gradua izateaz gain, Zientzia politikoetan lizentziatua da, Geneva Graduate Institutuan, Suitzan.

## Karrera 
1992an, Bien-Aimék lana hartu zuen Cleary Gottlieb Steen & Hamilton enpresan, eta lau urtez geratu zen. Hantxe zegoela, Jessica Neuwirth ezagutu zuen, lehenago Amnistia Internazionalean lan egin zuena. Biek lagundu zuten Equality Now sortzen.

1996an, Bien-Aimék lau urtez HBOrentzat lanean jarraitu zuen Business Affairs/Film Acquisationseko zuzendari gisa. Hantxe zegoela, Equality Now (Berdintasuna Orain), turismo sexualaren eta Trafiko Sexuala Akabatzeko Herri Ekintzarako Funtsaren aurkako kanpainak egiten hasi zen. New Yorkeko  Women's City Clubaren (Emakumearen Hiriko kluba) zuzendari exekutiboa ere izan zen.

2014. urtean Emakumeen Salerosketaren aurkako Koalizioaren zuzendari exekutibo bihurtu zen. Hainbat legeren prestaketan parte hartu zuen, hala nola pertsonen salerosketa, bereziki emakumeen eta haurren salerosketa, salerosketaren biktimak babesteko legea eta New York Estatuko gizakien salerosketari buruzko legea.

## Ohoreak eta sariak 
* 2007an Emakumearen Erakunde Nazionalaren Susan B. Anthony saria jaso zuen. New York Asian Women's Center-en Phoenix saria jaso zuen 2008an. 
* 2009an, New Yorkeko Konderriko Abokatuen Elkartearen Edith I. Spivack saria jaso zuen. 
* 2011n, Black Latino Asi-Pacific American Law Alumni Association saria eta NYU Law Alumni Association Award saria jaso zituen, interes publikoko zerbitzu nabarmenengatik.

## Erreferentziak 
## Kanpo estekak
René Mayer

**René Mayer** (Paris, 1895eko maiatzaren 4 - *ibidem*, 1972ko abenduaren 13a) frantziar politikaria izan zen. Frantziako lehen ministroa izan zen 1953ko urtarriletik ekainera.

Alsaziako familia judu bateko kidea, Lehen Mundu Gerran parte hartu zuen eta 1918an zauritu zuten. Gerra aurretik, ikatza inportatzen zuen Alemaniatik, eta, ondoren, SNCFko kontseilari eta Air France sortu zuen.

Bigarren Mundu Gerran Aljerrera ihes egin zuen 1943an Frantziako indarrekin bat egiteko. Alderdi Erradikal Sozialistako kide eta Justizia eta Finantza ministro izan zen.

1953ko urtarrilean lehen ministro izendatu zuten. Judu jatorriko bigarrena izan zen Léon Blum ondoren. 1955etik 1958ra Ikatzaren eta Altzairuaren Europako Erkidegoko presidente izan zen.
Moisesen legea

[370px|thumb|right|[Grekoaren 'Sinai mendiko ikuspegia' (1570-1572)]]
**Moisesen legea** (; Septuagintako ) Biblian Israelgo herri berriari emandako legea da. Tradizioaren arabera, Moisesek berak idatzi zuen baina teoria modernoek egile asko zituela dio.

Hebreeraz Tora () diote, Tanakharen lehen bost liburuen izena ere badean. Judaismo errabinikoan, lege hori Halakha edo, batzuetan, Moises aroko ahozko legea da, lege judu nagusien bilduma. Moisesen legearen aginduak, forma askotan, batzuek antzinako Ekialde Hurbileko tradizioak ez bezalakotzat hartzen dituzte.

## Erreferentziak 
## Kanpo estekak
Rafaela Pastor

**Rafaela Pastor Martínez** (Malaga, 1959) aktibista feminista da, Europako Emakumeen Lobbyari Laguntzeko Andaluziako Plataformaren (PALEM) lehendakaria eta sortzaileetako bat. 2001az geroztik, "Feminarioa"ren buru da, Kordoban urtero egiten den prestakuntza feministako eskola.

## Biografia 
Malagan jaioa eta Puente Genilen hazia, langile-familia batean hazi zen, ama eta amona "*borrokalariak eta errebindikatzaileak*" zituela - azaldu zuen-"komunik ere ez zegoen etxe batean". Berak bakarrik hartu zuen amatasuna. Haren familia flamenkoarekin lotutako familia zen hainbat belaunalditan. Alabak, Lourdes Pastor kantari eta ekintzaile feministak (1981) jaso du musika tradizioa.

Puente Genil-eko Emakumeen Elkarteko aktibista izan zen, eta 1994an Andaluziako Juntak sortutako taldean parte hartu zuen, 1995ean Beijing-en egin zen Emakumearen Konferentzian Kordoba ordezkatuz. Urtebete geroago, Kordobara joan zen, eta Europako Emakumeen Lobbyari Laguntzeko Andaluziako Plataforma sortzaileetako bat izan zen, Espainiako Koordinakundea Emakumeen Lobby Europearrarekin lotuta dago, eta, harrezkero, emakumeen giza eskubideen aldeko kanpaina ugariren buru izan da, aktibismo feminista aldarrikatuz.

Emakumeen ahalduntzeari, berdintasunari eta genero-indarkeria errotik kentzeko borrokari buruzko tailerrak eta hitzaldiak eman ohi ditu Pastorrek.

## Sariak eta aintzatespenak 
* 2003an, COLEGAS (Confederación LGTB Española) enpresaren Andaluziako gederazioaren saria jaso zuen, "bizikidetza bezalako balioak sustatzeagatik", eta 2005ean, 'FannyAnn Eddy' saria eman zioten.
* 2006an, Andaluziako Emakumearen Institutuak  emandako Meridiana saria berdintasunaren aldeko ekimen gisa.
* 2011n, Andaluziako Emakumearen Institutuak emandako Meridiana saria  "*emakumeen eta gizonen arteko eskubide- eta* aukera-berdintasunaren alde egindako lana" saritzeko.
* 2013an, Rafaela Pastor “Kordoban ari diren 500 emakumeren” saio berezian sartu zen.

## Iruditegia 

Fitxategi:Rafaela Pastor y Amelia Valcárcel.jpg|Rafaela Pastor eta Amelia Valcárcel, 2016ko Feminarioan, Kordoba
Fitxategi:Rafaela Pastor Feminario 2016.jpg|Rafaela Pastor 2016ko Feminarioan, Kordoba 
Fitxategi:Vitoria Sendón y Lourdes Pastor.jpg|Lourdes Pastor (alaba) eta Vitoria Sendón 2016ko Feminarioan
Fitxategi:Lourdes Pastor y Danae.JPG|Lourdes Pastor (alaba kantaria) eta Danaeren emanaldia 2014ko Feminarioan 

## Erreferentziak 
## Kanpo estekak
Brit milah

370px|thumb|right|*Brit milah* erritua
***Brit milah*** (,  ahoskatua; Askenazien ahoskera: ; Yiddishezko ahoskera: ***bris*** ) gizon juduei jaio eta zortzigarren egunean egiten zaien erdainkuntza errituala da, Jainkoaren eta Abrahamen arteko itunaren (brit) ikur gisa (. Talmuden arabera (Kiddushingo Ituna 29a:10), aitak bete beharreko agindua da, Abrahamek Isaaki Genesisen egin zion bezala. Gaur egun, erritua mohel (, pl.: *mohelim*) batek, "erdaintzaile" espezializatu batek, egiten du eta ez du ez mediku ez errabino izan behar, baina bai oinarrizko arauak errespetatzen dituen pertsona batek, hala nola Sabbat (egun sabatikoa) gordetzea eta koxer jatea.

## Historia 
Eskuarki *Milah*ren nozioa, itun bati lotuta dagoen bezala, k.a. VI. mendean sortu zela uste dute, justu babiloniar erbestearen ondorioz. Praktikak aldi hori baino lehen juduen artean esanahi hori ez zuela ia ziurra da. Zenbait akademikok haurren sakrifizioaren ordezko gisa sortu zela iradoki dute. Pentateukoko J iturria (K. a. VII. mendean osatua, ziurrenik) ez du aipatzen zirkunzisioarekin zerikusia duen itunik. P iturrian (K. a. VI. mendean osatua, ziurrenik) zirkunzisioaren nozioa itun batekin lotzen da. Akropostioan egiten zuten ebaki errituala izaten zen: zakil-mokotik irteten den moko-azalren zatia ebakitzen zuten.

Makabearren garairako, garaiaren zirkunstantziak zirela eta, gizon judu asko beren zirkunzisioak ezkutatzen saiatu ziren epispasmo-prozesuaren bidez. Egunean ordubete gimnasioan eta erromatar termetan biluzik ematea ohitura zen; judu askok ez zuten nahi jendaurrean moko-azalik ez zutenik ikustea, halako lekuetan negozio- eta politika-kontuak eztabaidatzen baitziren. Bigarren Tenpluko judaismoa eta kristautasuna elkarrengandik banandu ondoren, idazle kristauek, hala nola Paulo Tarsokoak, eta ondoren Jerusalemgo kontzilioan, *Milah* espiritualki ez zela beharrezkoa adierazi zuten, eta bere garrantzia are gehiago handitu zen juduentzat.

## Erritua 
*Brit milah*ren zeremonia haurtxoaren bizitzako zortzigarren egunaren goizean egiten dute, eta jaioberriarentzat arriskurik ez badago, ez da atzeratzen ezta Sabbat edo Yom Kippurren erorita ere. Halakharen araurik errotuenetako bat da juduen artean, fededunek zein sekularrek betetzen dutena.

Tradizioak dioenez, Adam eta Moises zirkununtzinatuta jaio ziren, eta halaxe gertatuko da Mesiasekin ere.

Haurra moko-azalik gabe jaiotzen denean, edo jada zirkunzuntziatuta dagoen pertsona judaismora bihurtzen denean, ziztada txiki bat egiten dute, odol-tanta bat isurtzeko, eta, beraz, agindua betetzat jotzen dute. Mohel batek ere egin behar du hori.

Talmuden agertzen den araua da jaioberriaren amaren aldeko osaba bere erdainkuntzean odoljarioagatik hil bazen, ez duela erriturik egin behar. Hori gertatzen da amaren bidez hemofiliarako joera transmititu daitekeelako.

## Erreferentziak 
## Kanpo estekak
Simone Consonni

**Simone Consonni** (Ponte San Pietro, Bergamo, Italia, 1994ko irailaren 12a) txirrindularitzan, pistako modalitateetan, lehiatzen den italiar atleta da, taldekako jazarpen proban eta ibilbidean espezialista, Cofidis taldekoa 2020tik. Bere arreba Chiara ere, txirrindularitzan aritzen da.

Udako Olinpiar Jokoetan, hirutan hartu zuen parte, urrezko domina lortuz Tokio 2020an taldekako jazarpen proban (Filippo Ganna, Francesco Lamon eta Jonathan Milanekin batera) eta Rio de Janeiro 2016an seigarren postua, proba berean.

Errepidean, zilarrezko domina lortu zuen 2015eko Errepideko Txirrindularitzako Mundu Txapelketan 23 urtez azpiko errepideko lasterketan.

## Nazioarteko domina taula 
### Pistako txirrindularitza 
### Errepideko txirrindularitza 
*U-23 urtez azpiko
## Palmaresa 
### Ibilbidea 
**2015** ***(afizionatu gisa)***
* Picard Kosta
* Feline City Grand Prix
* Milan-Busseto
* 2. 15px 23 urtez azpikoen Errepideko Munduko Txapelketan
**2016**
* San Vendemiano Hiria Trofeoa
**2018**
* Esloveniako Itzuliko etapa 1
**2019**
* 2. Bernocchi Kopan
* 2. Limburgoko Itzulian
**2022**
* 2. Limburgoko Itzulian

### Pista 
**2013**
* Italiako Txapelketa Omniumen 20x20px

**2014**
* Italiako txapelketa Madisonen (Francesco Lamonekin batera) 20x20px
* Omniumeko Italiako Txapelketan 3. 

**2015**
* Kanporaketako Europako Txapelketan 2. 

**2016**
* 2. Taldekako Jazarpeneko Europako Txapelketan (Filippo Ganna, Francesco Lamon eta Michele Scartezzinirekin) 

**2017**
* Taldekako Jazarpeneko Munduko Txapelketan hirugarrena (Liam Bartazzo, Filippo Ganna eta Francesco Lamonekin) 
* 2. Taldekako Jazarpeneko Europako Txapelketan (Liam Bartazzo, Filippo Ganna eta Francesco Lamonekin) 

**2018**
* Taldekako Jazarpeneko Munduko Txapelketan hirugarrena (Liam Bartazzo, Filippo Ganna eta Francesco Lamonekin) 
* Omniumeko Munduko Txapelketan 3. 
* Six Days of Fiorenzuola d'Arda (Francesco Lamonekin)

**2019**
* 2. Taldekako Jazarpeneko Europako Txapelketan (Filippo Ganna, Francesco Lamon eta Davide Plebanirekin) 
* Six Days of London (Elia Vivianirekin)

**2020**
* 3. Taldekako Jazarpeneko Munduko Txapelketa (Filippo Ganna, Jonathan Milan eta Francesco Lamonekin) 
* 2. Scratch-eko Munduko Txapelketa 

**2021**
* Olinpiar Txapelketa Taldekako Jazarpenean (Filippo Ganna, Jonathan Milan eta Francesco Lamonekin) 

## Bira handietako emaitzak 
-: ez zuen parte hartu Ut.: Utzi egin zuen

## Taldeak 
* UAE Team Emirates (2017-2019)
* Cofidis (2020-)

## Erreferentziak 
## Kanpo estekak 
* Fitxategia *sitiociclismo.net* -en
*
Jerusalemgo kontzilioa

**Jerusalemgo kontzilioa** historialariek eta teologoek aro apostolikoko kontzilio kristau bati emandako izena da. Kontzilio hori Jerusalemen ospatu zuten 50. urte inguruan. Kontseilu preekumeniko zaharren artean bakarra denez, katolikoek eta ortodoxoek ondorengo kontzilio ekumenikoen prototipo eta aitzindaritzat eta etika kristauaren funtsezko zatitzat hartzen dute.

Kontzilioak kristautasunera bihurtutako jentilak ez zeudela Moisesen legearen zatirik handiena mantentzera behartuta erabaki zuen, gizonezkoen zirkunzisioari buruzko arauak barne. Kontzilioak, hala ere, odola jateko, odolak duen haragia, animalia hilen haragia eta fornikazioari eta idolatriari buruzko debekuak iraunarazi zituen, batzuetan Jerusalemgo Dekretu Apostoliko edo Kuadrilaterala deitua. Kontzilioaren deskribapenak Apostoluen Eginetan () daude (bi forma desberdinetan, alexandriar eta mendebaldar bertsioak), eta, beharbada, baita Paulok Galaziarrei idatzitako gutunean ere (). Aditu batzuen esanetan Galaziarrei idatzitako gutunean ez zen Jerusalemgo kontzilioa (batez ere bilera pribatu bat deskribatzen duelako), eta beste aditu batzuek, berriz, Apostoluen Eginen fidagarritasun historikoa zalantzan jartzen dute.

## Erreferentziak 
## Kanpo estekak
Mimesi

thumb|Aristotelesen marmolezko bustoa.
**Mimesia** kontzeptu estetiko bat da. Aristotelesen garaitik aurrera, helburu artistikoarekin egindako naturaren imitazioari dei egiten zitzaion horrela. Latinezko *mimēsis* hitzetik dator, aldi berean grezierako μίμησις [*mimesis*]-etik datorrena eta "imitazio" bezala itzuli daiteke.

"Irudikapen" kontzeptutik bere mekanikaren nolakotasunagatik desberdintzen da; mimesiak kontra egiten dio erreferentearekin alderatzeari eta originalaren baliokidea bihurtzeari. Dena den, praktika mimetikoak ezaugarri adierazkorren beharra dakar. "Mimesia" "analogia"-rentzako sinonimo egokia bada ere, jeneralean mimesiaz hitz egiten dugu originalarekin antzekotasun zehatzagoa dagoen kasuetan.

## Artearen historia 
Mimesiaren kontzeptuaren aplikazioa sakonki garatu zen hildako naturaren generoaren bidez. Margolariak, modeloaren ez mugikortasun bikainean errealitatea bikoizteko gaitasuna erakusteko aukera aurkitu zuten, irudi hauek diegetikoak (fikzioz beteak) eta sinesgarritasun gutxikoak izan arren.

XIX. mendean, argazkilaritzaren agerpenarekin, errealitatearen imitazio perfektua gauzatzeko instrumentu hoberena kontsideratu zen, mekanika eta optikaren legeen arabera, artistaren esku-hartzerik gabe. Errealitatearen kontzepzio mekaniko honen bidez, margolaritzaren funtzioa zalantzan jarri zen, imitazioaren funtzioaren baitan. Artearen barruko argazkilaritzaren estatutuaren analisia ere hasi zenez, artistaren esku-lanari kontrajartzen zaion medio teknologikoa da.

## Erreferentziak 
## Kanpo estekak
Abu Said Gorgani

**Abu Said Gorgani** (persieraz : ابو سعید گرگانی) IX. mendeko persiar matematikaria eta astronomoa izan zen, egungo Irango Gorgan hirikoa.

Geometria arazoei buruzko tratatu bat eta meridianoaren diseinuari buruzko beste bat idatzi zituen. 

## Erreferentziak 
## Bibliografia 
*  H. Suter. *Matematikaria* (12, 1900).

## Kanpo estekak
Filippo Ganna

**Filippo Ganna** (Verbania, Italia, 1996ko uztailaren 25a) txirrindularitzan, pista eta errepide modalitateetan, lehiatzen den kirolari italiarra da, jazarpen eta errepide probetan espezializatua, INEOS Grenadiers taldekoa 2019tik.

Udako bi Olinpiar Jokoetan hartu zuen parte, urrezko domina lortuz Tokio 2020an, taldekako jazarpen proban (Simone Consonni, Francesco Lamon eta Jonathan Milanekin batera), eta, Rio de Janeiro 2016an seigarren postua lortu zuen proba berean.

Errepidean lau domina irabazi zituen Errepideko Txirrindularitzako Mundu Txapelketan, 2019 eta 2021 urteen artean, eta bi domina 2021eko Europako Errepideko Txirrindularitza Txapelketan.

2024ko Udako Olinpiar Jokoetan pistako txirrindularitzako taldekako jazarpen proban brontzezko domina lortu zuen Italiako taldearekin.

## Nazioarteko domina taula 
### Pistako txirrindularitza
### Errepideko txirrindularitza
## Errepideko palmaresa 
## Pistako palmaresa 
**2015**
* 20px 15px Italiako Jazarpen Txapelketa
**2016**
* 20px 15px Munduko Jazarpen Txapelketa
* 2. 15px Europako Taldekako Jazarpeneko Txapelketan (Simone Consonni, Francesco Lamon eta Michele Scartezzinirekin) 
* 2. 15px Europako Jazarpen Txapelketan
* 20px 15px U23ko Europako Jazarpen Txapelketan
* 2. 15px U23ko  Europako Taldekako Jazarpeneko Txapelketan (Simone Consonni, Francesco Lamon eta Davide Plebanirekin) 
**2017**
* 2. 15px Munduko Jazarpen Txapelketan
* 3. 15px Munduko Taldekako Jazarpeneko Txapelketan (Simone Consonni, Liam Bertazzo eta Francesco Lamonekin) 
* 20px 15px Europako Jazarpen Txapelketa
* 2. 15px Taldekako Jazarpeneko Europako Txapelketan (Simone Consonni, Francesco Lamon, Liam Bertazzo eta Michele Scartezzinirekin)
**2018**
* 15px Pruszków (Polonia) Munduko Taldekako Jazarpeneko Kopa ( Simone Consonni, Liam Bertazzo eta Francesco Lamonekin) 
* 3. 15px Munduko Taldekako Jazarpeneko Txapelketa (Simone Consonni, Liam Bertazzo eta Francesco Lamonekin) 
* 20px 15px Munduko Jazarpen Txapelketa 
* 20px 15px Europako Taldekako Jazarpeneko Txapelketa (Elia Viviani, Francesco Lamon eta Michele Scartezzinirekin) 
**2019**
* 15px Hong Kongeko Munduko Taldekako Jazarpeneko Kopa (Hong Kong) (Davide Plebani, Liam Bertazzo eta Francesco Lamonekin) 
* 20px 15px Munduko Jazarpen Txapelketa 
* 2. 15px Europako Taldekako Jazarpeneko Txapelketan (Simone Consonni, Francesco Lamon eta Davide Plebanirekin) 
* 15px Minsk (Bielorrusia) Munduko Jazarpen Kopa 
**2020**
* 20px 15px Munduko Jazarpen Txapelketa 
* 3. 15px Munduko Taldekako Jazarpeneko Txapelketa (Simone Consonni, Jonathan Milan eta Francesco Lamonekin) 
**2021**
* 15px Olinpiar Txapelketa Taldekako Jazarpenean (Simone Consonni, Jonathan Milan eta Francesco Lamonekin)

## Emaitzak lasterketa nagusietan 
### Itzuli handiak
### Klasikoak, Txapelketak eta Olinpiar Jokoak 
-: ez zuen parte hartu Ut.: Utzi, ez zuen amaitu

## Taldeak 
*  Lampre-Merida (denboraldia) (2015)
*  UAE Team Emirates (2017-2018)
*  Sky/INEOS (2019-)
** *Team Sky* (01.2019-04.2019)
** *INEOS taldea* (05.2019-08.2020)
** *INEOS Grenadiers* (2020.08-)

## Erreferentziak 
## Kanpo estekak 
*   
* Fitxategia *sitiociclismo.net* -en
Euskal Herria Korrika

**Euskal Herria Korrika** 1997an Gozategi taldeak Andoni Egañaren hitzekin Korrikarako sortu zuen abestia da. *"Hamaiketakoa Prest!. Korrika"* moduan argitaratu zena.

Gozategi taldea 1990.eko hamarkadan aitzindari izan zen Triki-pop esaten dena sortzen. Maixa eta Ixiar, edo Alaitz eta Maider bezala. Pop moduko musika-taldeetako instrumentuekin batera integratzen zuten trikia. Hitz jolasgureak egin zituen, ezkutaketa jolas bat dago tartean; Berezia da, hitz batzuk ezkutatu egiten direlako; adibidez, kontaketa sei-tik zortzi-ra pasatzen da, zazpia ezkutuan geratzen dela. ezkutaketa jolasean lagunak gordetzera joaten direla, bila joan beharko denak tranpa egiten du kontaketan lehenago bukatzeko.

Soinuekin ere Jolasten du  "izkutu/*ezkutu*" (Arantzazu zen gordeleku gotorreko ezkutua, "*izkutua uzteko garaia badator"*) eta "*izkutu/ezkutatu*" (*"Hizkiak izkututik badatoz argira"* esan eta KORRIKA hitzaren letrak banaka azaltzen dira hurrengo lerroetan; zazpia ezkutatzen da kontaketan) edo "*izkutatzea/hitzak ezkutu*tzea" ( *"baina izkutatzea ez al da tristea?")*

***Euskal Herria Korrika!***

***Bat, bi, hiru, lau, bost, sei,***

***zortzi, bederatzi, hamar***

***Euskal Herria Korrika!**  (errepika)*

*Arantzazu izan da gordeleku gotor*

*euskal hots eta hitzen babesleku jator*

*txori ezin zen eta izan ginen sator*

*izkutua uzteko garaia badator.*

*Hizkiak izkututik badatoz argira*

***K** bi hanka luzekin korrika hasi da*

***O**ñatin pasa da O jira eta jira*

***R** ere hedatu zaigu Euskal Herrian.* 

***R** hor ibili da Euskal Herrietan* 

***I** tximina dugu labe garaietan* 

***K** azkenik sartu da Bilboko kaleetan* 

***A** ikasten hasi da non eta AEKn* 

**Euskal Herria Korrika! ...**

*Senak agindu zigun zenari eustea* 

*baina izkutatzea ez al da tristea?* 

*Nahi badugu euskara igotzen hastea* 

*komeni da korrika Bilbora jeistea.*

**Euskal Herria Korrika! ...**

## 1997ko Korrika 
1997ko Korrika edo 10. Korrikak Luis Villasante euskaltzaina omendu zuen. 10. edizioa izanik lehenengo Korrikaren ibilbidea egin zuen gutxi gorabehera,Oñatitik bertatik abiatu gabe Oñatin dagoen Arantzazuko santutegian abiatu zen martxoaren 14an eta Bilbon bukatu zen hilaren 23an. 

Leloa ***Euskal Herria Korrika!*** leloa izan zen. Hasierako ekitaldian Andoni Egaña eta Sebastian Lizasok bertsoak bota ondoren Euskaltzaindiako buru zen Jean Haritxelharrek eman zion lekukoa Villasanteri. 

Bilboko Arriaga antzokian bukatu zen. Mezua idatzi zuen Joan Mari Torrealdaik irakurri zuen bertan, AEK-ko antolatzaileek lagunduta.

## Erreferentziak 
## Ikus, gainera 
* Korrika

## Kanpo estekak 
* *Euskal Herria Korrika (Gozategi.  (Gabi de la Maza, Youtube)*
* *KORRIKA KANTUZ KANTU: ASIER GOZATEGI*.(Koldo Otamendi. Hamaika Telebista, 2022)
* «Korrika 10 (1997). Gozategi: *Euskal Herria Korrika*»&#x20;*EITB*&#x20;(Noiz kontsultatua: 2022-04-08).